Diari Oficial de la Generalitat Valenciana


Sumari del DOGV 3137, del 05-12-1997 (1997/11586)

RESOLUCIÓ de 7 de novembre de 1997, del conseller d'Obres Públiques, Urbanisme i Transports, per la qual s'estableix la dotació econòmica, per a 1997, a la Cambra Oficial de Comerç, Indústria i Navegació de Castelló.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3137

Data del DOGV
:   05-12-1997

Secció del DOGV
:   CONVENIS I ACTES - CONVENIS INTERADMINISTRATIUS

Número del document
:   1997/11643


Data del document
:   07-11-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

3982 RESOLUCIÓ de 7 de novembre de 1997, del conseller d'Obres Públiques, Urbanisme i Transports, per la qual s'estableix la dotació econòmica, per a 1997, a la Cambra Oficial de Comerç, Indústria i Navegació de Castelló. [97/A11738]
  
El conveni marc de col·laboració entre la Generalitat Valenciana, a través de la Conselleria d'Obres Públiques, Urbanisme i Transports, i la Cambra Oficial de Comerç, Indústria i Navegació de Castelló, per al desenvolupament d'activitats que potencien i consoliden, a Castelló, l'activitat del transport, estableix, en les clàusules VI i V, que el director general de Transports fixarà, mitjançant resolucions anuals, l'import de la dotació econòmica per a cada exercici, durant el termini de vigència del conveni que és fins al 31 de desembre del 2000.
  
De conformitat amb el que s'ha exposat anteriorment, resolc:
  
Primer
  
Fixar la dotació econòmica global corresponent a l'exercici 1997, per al desenvolupament del conveni marc, en la quantitat de 3.200.000 pessetes (tres milions dues-centes mil pessetes), de les quals la Conselleria d'Obres Públiques, Urbanisme i Transports aportarà el 75% (2.400.000 PTA) i la Cambra Oficial de Comerç, Indústria i Navegació de Castelló el 25% (800.000 PTA) restant.
  
La consignació pressupostària per a efectuar la despesa es realitzarà a càrrec del programa 513.30, capítol IV, línia "Promoció del transport públic, dels pressupostos de la Generalitat Valenciana per a 1997".
  
Segon
  
La forma en què la Conselleria d'Obres Públiques, Urbanisme i Transports farà efectiva la dotació econòmica corresponent a l'exercici 1997 serà mitjançant la justificació de la despesa efectuada; la Conselleria d'Obres Públiques, Urbanisme i Transports realitzarà el pagament a mesura que la Cambra Oficial de Comerç Indústria i Navegació de Castelló justifique correctament la despesa realitzada.
  
Tercer
  
La durada d'aquesta primera fase del conveni serà des de la signatura d'aquest fins al 31 de desembre de 1997.
  
Quart
  
Les activitats que caldrà realitzar en aquest exercici se subjectaran a les línies d'actuació disposades en la clàusula III del conveni marc i seran les següents:
  
1. Anàlisi detallada de les empreses de transport de mercaderies, amb especial incidència en qüestions tals com el tipus d'activitat que desenvolupen, l'àmbit de prestació dels seus serveis i les destinacions que ofereixen.
  
2. Accions de foment en matèria de cooperació interempresarial, tant en l'àmbit nacional com en l'internacional.
  
3. Assessorament en matèries legals, tècniques i administratives d'interés per al sector.
  
4. Promoure la participació de les empreses en certàmens dirigits al sector del transport.
  
5. Activitats de formació especialment dirigides a les persones que desenvolupen la seua activitat en el sector.
  
6. Promocionar el transport a Castelló, amb el fi d'animar l'industrial a la contractació del transport castellonenc. Aquesta promoció es durà a terme a través de jornades i seminaris divulgatius.
  
7. Divulgar la posició geoestratègica a Castelló, amb el fi que es configure com a centre logístic de la província.
  
8. Promoure la incorporació de noves tecnologies tendents a millorar la gestió i la capacitat de comercialització.
  
La no-realització de les activitats establides podrà comportar la devolució dels imports percebuts, més els interessos de demora legalment establits.